Ucjuv kirkko

Ucjuv kirkko (orjâlâškielân Ohcejoga girku já suomâkielân Utsjoen kirkko) lii keđgikirkko Ucjuuvâst. Tot kulá Ucjuv servikoodán. Kirho vuávái Saksaast šoddâm syemmilâš arkkiteht Ernst Lohrmann intendentkontturist. Kirkko lii váldumaađij 4 pellâst suulân 6 km keččin Ucjuv markkânist máádás. Kirho kirkkoenâmeh láá váldumaađij nubepeln, mut sáŋgárhävdieennâm lii kirho váldu-uuvsâ oovdâst. Ucjuv kirkko lii sehe Suomâ já Euroop union tavemus kirkko. Historjá Kirkko huksejui keeđgist iivij 1850–1853. Huksim maavsij suullân 90 000 märkkid. Huksiittâs Kirkko lii ucce; tast láá čokkámsajeh suulân 240 ulmui. Kirkko lii nuuvt kočodum kuheskirkko. Ton tornâ lii kirho nuorttiikeččin. Viestârkeččin lii tuolbâkáttusâš sáákkást, mii lii vyeligub ko kirkkosali. Álttártavlu Álttár tyehin lii stuorrâ álttártavlu (270 × 140 cm), mon nommâ lii Pajaspajanem. Tom máálái Aukusti Koivisto ive 1924. Tolebáá álttárseeinist lâi tuše kolledum ristâ. Kirkkotuveh Ucjuv kirho aldasijn Maadâjäävri riddoost láá kirkkotuveh, main jieškote-uvlágáneh Ucjuuvâ suuvah ijâstâllii kirhostâldijnis. Tuveh huksejuvvojii 1800-lovo aalgâst, já toh lijjii vijđáht kiävtust vala 1930-lovvoost. Tuveh lijjii suullân 20, mut iivij mield toh sirdojii meddâl. Onnáá peeivi siämmáá kuávlust Maadâjäävri riddoost láá 14 tuppeed, moh láá macâttum toho já restauristum. Keessiv tobbeen lii meiddei kähviviste, kost puáhtá puurrâđ vohvelijd já juuhâđ sääpi. Fáádást eres soojijn Wikimedia Commonsist láá koveh teikkâ eres tiätuvuárháh fáádást Ucjuv kirkko. Ucjuv kirkko (Huksimärbiregister) Kulttuurpirrâs palvâlus kyppi.fi. Museovirgádâh. (suomâkielân) Ucjuv kirkko retkipaikka.fi-sijđostuvâst (suomâkielân) Käldeeh